**Indokolás**

**Az 1. §-hoz**

Zalaegerszeg Megyei Jogú Város Közgyűlésének az Egerszeg Kártyáról szóló 16/2003. (IV.11.) számú önkormányzati rendelete (későbbiekben: Ör.) alapján az Egerszeg Kártya Zalaegerszeg város lakóinak kedvezményes belépést biztosít – többek között – a rendeletben meghatározott kulturális intézményekbe, sportrendezvényekre, a szabadidős- és sportlétesítményekbe.

A DIGITALCITY – ZALAEGERSZEG program keretében kifejlesztésre került egy olyan mobil applikáció, amely lehetővé teszi, hogy a mobil alkalmazásba digitalizálva egyszerűbben vehessék igénybe a kedvezményeket az alkalmazás felhasználói A rendeletmódosítás alapján az applikációban rögzített Egerszeg Kártyát is kötelesek elfogadni a szolgáltatók.

**A 2. §-hoz**

A § hatályba léptető és deregulációs rendelkezést tartalmaz.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. § (3)-(4) bekezdése valamint a 21. § (2) bekezdése alapján, mivel az elfogadandó jogszabály várható társadalmi hatása jelentős, az indokolást a rendelet kihirdetését követően a Nemzeti Jogszabálytárban közzé kell tenni.